กรมชลประทาน ประสบผลสำเร็จจากการขับเคลื่อนตามโครงการบางระกำโมเดลมาบริหารจัดการน้ำในพื้นที่ลุ่มแม่น้ำยมและลุ่มเจ้าพระยา ลดผลกระทบจากน้ำท่วม
กรมชลประทาน ประสบผลสำเร็จจากการขับเคลื่อนตามโครงการบางระกำโมเดลมาบริหารจัดการน้ำในพื้นที่ลุ่มแม่น้ำยมและลุ่มเจ้าพระยา ลดผลกระทบจากน้ำท่วม นายทวีศักดิ์ ธนเดโชพล รองอธิบดีกรมชลประทาน เปิดเผยว่า ที่ผ่านมาประเทศไทยได้ดำเนินการบริหารจัดการน้ำออกเป็น 2 ช่วง คือช่วงฤดูฝนตั้งแต่วันที่ 1 พฤษภาคมสิ้นสุดวันที่ 31 ตุลาคม และในช่วงหน้าแล้งตั้งแต่วันที่ 1 พฤศจิกายนสิ้นสุดวันที่ 30 เมษายนของทุกปี ในส่วนการบริหารจัดการน้ำของกรมชลประทานใน 1 ปี การบริหารจัดการน้ำต้องเน้นการอุปโภคบริโภคเป็นอันดับแรก ตามด้วยการรักษาระบบนิเวศ จึงจะเป็นการสำรองน้ำไว้ใช้สำหรับช่วงหน้าแล้งอีก 3 เดือนข้างหน้าเพื่อสำรองไว้ใช้ช่วงฝนทิ้งช่วง ที่เหลือจึงจะเป็นการบริหารจัดการเพื่อการเกษตรและการบริหารจัดการเพื่ออุตสาหกรรม สำหรับแหล่งกักเก็บน้ำของประเทศไทยในปัจจุบัน มีเขื่อนเก็บกักน้ำขนาดใหญ่ทั้งหมด 38 แห่ง รวมถึงบึงขนาดใหญ่ เช่น บึงหนองหาร บึงบอระเพ็ด กว๊านพะเยา และอ่างเก็บน้ำขนาดกลางของกรมโยธาธิการและผังเมือง อีกจำนวน 412 แห่ง สำหรับมาตรการและแนวทางการบริหารจัดการน้ำของกรมชลประทานในพื้นที่ลุ่มต่ำแม่น้ำยมเป็นส่วนหนึ่งของนโยบายในการปรับระยะเวลาการปลูกพืชซึ่งดำเนินการมาแล้ว 2-3 ปี โดยทั้งหมดไม่นำพื้นที่ลุ่มต่ำเป็นแก้มลิงธรรมชาติในการบริหารจัดการน้ำ ซึ่งดำเนินการ 13 เส้น จากการดำเนินโครงการตั้งแต่ปี 2559 จนถึงปี 2562 สามารถรองรับปริมาณน้ำหลากได้ก่อนปริมาณน้ำจะเข้าท่วมชุมชนเมืองได้ถึง 2,050 ล้านลูกบาศก์เมตรรองอธิบดีกรมชลประทาน ยังเปิดเผยถึงแนวทางการแก้ไขปัญหาอุทกภัยตามโครงการบางระกำโมเดล ว่า จากการขับเคลื่อนการบริหารจัดการน้ำในพื้นที่ลุ่มต่ำแม่น้ำยม ตามโครงการโครงการบางระกำโมเดล ในปีที่ผ่านมาประชาชนและเกษตรกรได้รับประโยชน์ช่วยลดความสูญเสีย เนื่องจากอุทกภัยในพื้นที่ผลผลิตทางการเกษตรกรรมโดยเฉพาะผลผลิตทางการเกษตรอย่างข้าว มีรายได้จากผลผลิตทางการประมงเพิ่มขึ้น โดยมีการนำพันธุ์ปลาตะเพียน และกุ้งก้ามกรามถึง 20 ล้านตัวมาปล่อยสร้างรายได้จากการท่องเที่ยวให้กับประชาชนในพื้นที่บางระกำ โดยตลอดจากการดำเนินโครงการดังกล่าวตลอดระยะเวลา 3 ปี ผลผลิตทางการเกษตรของประชาชนไม่ได้รับความเสียหาย การเก็บเกี่ยวผลผลิตปัจจุบันคืบหน้าร้อยละ 98 มีการผันน้ำเข้าทุ่งแล้วประมาณ 200 ล้านลูกบาศก์เมตร